Rizâ Shâh var en nationalistisk præget, moderne reformfyrste af lignende type og format som [[Kemal Atatyrk|Mustafa Kemâl]] i Tyrkiet. Han gennemførte landets fulde politiske uafhængighed af de europæiske magter, fik kapitulationerne afskaffet, reorganiseret forvaltningen, sat gang i landets udvikling økonomisk, militært, socialt og uddannelsesmæssigt. Parlamentet bestod, men shahens prestige var så stor, at han altid kunne regne med dets samtykke. Han var diktator, ikke af navn, men af gavn. Små opstande i [[Khûzistan]] (tidligere Arabistan) og [[Luristan]] viste sig betydningsløse. En garantipagt med [[Sovjetunionen]] blev indgået i efteråret 1927. Og en overenskomst med [[England]] i maj 1928 ordnede en række vigtige spørgsmål og gjorde ende på grænsestridigheder ved [[Shatt-el-Arab]].<ref name=autogeneret1 />
Titler Politik Samfund Lister_over_personer Ledelse